Ģirliči

Ģirliči, ģirliču ģints (Serinus) ir žubīšu dzimtas (Fringillidae) ģints, kas pieder dadzīšu apakšdzimtai (Carduelinae). Apvieno 8 neliela auguma sugas, kas izplatītas Eirāzijā un Āfrikā, turklāt lielākā sugu dažādība sastopama Āfrikā.World Bird List: Finches, euphonias, longspurs, Thrush-tanager, 2018 Šīs grupas tuvākie radinieki ir krustknābji, ķeģi un ķivuļi.Avian survivors: The History and Biogeography of Palearctic Birds

Ģints zinātniskais nosaukums atvasināts no latīņu valodas un latviski nozīmē "kanārijdzeltens".Jobling, James A. (2010). The Helm Dictionary of Scientific Bird Names. London, United Kingdom: Christopher Helm. p. 354. . 

 Latvijā 
Latvijā sastopama viena ģirliču ģints suga — ģirlicis (Serinus serinus).[https://www.latvijasdaba.lv/putni/sistematiskais-raditajs/fringillidae/ Latvijas Daba: Žubīšu dzimta Tas izplatīts nevienmērīgi — vietām parasts ligzdotājs, vietām nav sastopams nemaz.

 Kopīgās īpašības 
Ģirliču ģints sugas ir nelieli vai vidēji lieli dziedātājputni. Vieni no mazākajiem ģintī ir ģirlicis (mazāko īpatņu garums 11 cm, svars 8,5 g) un sarkanpieres ģirlicis (Serinus pusillus) (mazāko īpatņu garums 10,5 cm, svars 9,5 g).Alive: European Serin (Serinus serinus) Vieni no lielākajiem ir Dienvidāfrikas kanārijputniņš (Serinus canicollis) (lielāko īpatņu garums 14 cm, svars 19,7 g) un kanārijputniņš (Serinus canaria) (lielāko īpatņu garums 13,5 cm, svars 20 g).Alive: Cape Canary (Serinus canicollis)

Lielākajai daļai apspalvojumā ir kaut kas dzeltens vai zaļš.Beauty of birds: Serins Izņēmums ir melngalvas kanārijputniņš (Serinus alario), kura apspalvojums ir brūns ar baltu un melnu.Alive: Black-headed Canary (Serinus alario)

 Sistemātika 
Ģirliču ģints (Serinus)
Dienvidāfrikas kanārijputniņš (Serinus canicollis)
Dzeltengalvas kanārijputniņš (Serinus flavivertex)
Etiopijas ķivulis (Serinus nigriceps)
Ģirlicis (Serinus serinus)
Kanārijputniņš (Serinus canaria)
Mājas kanārijputniņš (Serinus canaria domestica)
Melngalvas kanārijputniņš (Serinus alario)
Sarkanpieres ģirlicis (Serinus pusillus)
Sīrijas ģirlicis (Serinus syriacus)

 Atsauces 

 Ārējās saites 
iNaturalist: Eurasian Serins and Canaries Genus Serinus)
Xeno-Canto: Genus Serinus


Kategorija:Žubīšu dzimta